**KO TE WHAKAHOUTANGA KŌRERO O TE MAHURU MŌ TE PANONI PŪNAHA**

Tēnā koe, ko Sacha O’Dea ahau.

Ka hiahia au ki te whakamōhio atu ki a koutou mō te kaupapa mahi Panoni Pūnaha hei whakawhanake i tētahi pūnaha hou mō te tautoko hauā.

Nō tērā o aku whakaputanga kōrero ki te rāngai, i oti i a mātou tētahi hoahoa taumata ikeike mō te pūnaha hou, ā, i te tatari mātou kia tae atu tērā ki te Rūnanga Kāwanatanga.

Nō te 20 o Hōngongoi, i tuku ngā Minita i te hoahoa taumata ikeike, ā, i tēnei wā ka haere tonu te mahi hei whakawhanake i te hoahoa whai mokamoka kia rite ki te whakamahi i te pūnaha hou mō te tautoko hauā ki MidCentral mai i te 1 o Hōngongoi 2018.

I tēnei wā, kei te rapu tāngata mātou kia whai wāhi ki te hoahoa whai mokamoka kia mahi ā-rōpū rānei, kia mahi ā-rōpū whakamātau mariko rānei. Ka whakahuihui tāngata mātou hei rōpū mahi e āhei ana ki te hoahoa tahi me mātou, kanohi ki te kanohi, ka pēhea tana whakatinanatanga. Nā, he anga taumata ikeike tā mātou, ā, ināianei kei te hanga whakaaro mātou ka pēhea te whakamahinga ki te papa.

Ka hiahia mātou kia hau toru tāngata hauā neke atu ki ia rōpū mahi kia whai wāhi nā ō rātou wheako oranga me ō rātou wheako mō te oranga, mō te hauā hoki. Ka hiahia hoki mātou kia kaua e nui atu i te hau toru tāngata o te rōpū mahi nō ngā pokapū kāwanatanga, ā, ko te toenga ko ngā tāngata nō i te rāngai hauā anō, tae atu ki ngā māngai whānau, ki ngā kaiwhakarato, ki ngā tāngata ngaio mātauranga hoki. E toru ki te rima pea ngā rā, kanohi ki te kanohi hoki, te wā mā ngā rōpū mahi ā ngā marama e toru kei te haere mai.

Ka hiahia hoki mātou kia āhei te nui tāngata nō te rāngai hauā whānui ki te whai wāhi ki te whakawhanake i te hoahoa whai mokamoka, nā reira ka hanga hoki mātou i ngā rōpū whakamātau mariko hoki. Ka āhei te tangata ahakoa ko wai te whai uru mai, ā, ka whakarite mātou kia whai wāhi ai te tangata ki te tuku urupare i te tīmatanga o te hātepe ka hangā e mātou. Ka tutuki tēnei mā ngā rawa pērā i te pāpāho pāpori, i te īmēra hoki, i te whakamahi hoki i ngā taputapu pērā i Loomio.

Ka whakaputa mātou i te pārongo mō ngā momo kaupapa katoa i roto i te kaupapa mahi me tētahi whakamāramatanga o ngā mea kei roto i tēnā, i tēnā. Tēnā tirohia [www.enablinggoodlives.co.nz](http://www.enablinggoodlives.co.nz) kia kite ai i ngā mea e pai ana ki a koe. Ka whakaaetia te tangata kia whai wāhi ki ngā rōpū mahi e toru, kia kaua e nui atu, engari ka whakaaetia te whai uru ki ngā rōpū whakamātau mariko katoa ka hiahia koe.

Ka āta akiaki mātou i ngā tāngata hauā ki te tono nā te mea ka hiahia mātou kia whai wāhi ai te whānuitanga o ngā tāngata hauā maha ki ia ara mahi. Tirohia ai ngā whiringa rōpū mahi me ngā rōpū whakamātau mariko katoa, tēnā īmēra mai ki [STfeedback@moh.govt.nz](mailto:STfeedback@moh.govt.nz) me te whakamōhio mai ko ēhea rōpū ka hiahia koe kia whai wāhi koe. Ka hiahia mātou ki te mahi ki tō taha i te wāhanga o te kaupapa mahi e whai ake nei.